
ИНФОРМАЦИЯ
за преценяване на необходимостта от ОВОС 

на инвестиционно намерение:

„Изграждане на животновъдна сграда за отглеждане на крави в ПИ с идентификатор 72549.53.6 в землище на с.Тодор Икономово, община Каолиново, област Шумен.”
Възложител: ЗЕМЕДЕЛСКИ ПРОИЗВОДИТЕЛ - ОРХАН ЕНВЕРОВ МАХМУДОВ
Август 2019 г. 

Настоящата информация относно преценка на необходимостта от ОВОС е изготвена въз основа на писмо на РИОСВ - гр.Шумен изх.№ УИН-286(3)/ 09.08.2019 г. По обем и съдържание същата отговаря на изискванията на Приложение 2 към чл.6 от Наредбата за ОВОС (обн. ДВ бр.25/ 2003г, посл.изм.и доп. ДВ бр.94/ 2012г).
I. ИНФОРМАЦИЯ  ЗА КОНТАКТ С ВЪЗЛОЖИТЕЛЯ:
ЗЕМЕДЕЛСКИ ПРОИЗВОДИТЕЛ - ОРХАН ЕНВЕРОВ МАХМУДОВ, 

ЕГН 6809178821
Адрес: с.Тодор Икономово, Стопански двор 1, общ. Каолиново, област Шумен
Адрес за кореспонденция: 9964, с.Тодор Икономово, Стопански двор 1, общ. Каолиново, област Шумен
Управител: Орхан Енверов Махмудов
Телефон, Факс и e-mail: 0896 625 920
Лице за контакти: инж.Александър Йотков, тел. 0885 554 367
ІІ.   ХАРАКТЕРИСТИКА НА ИНВЕСТИЦИОННОТО ПРЕДЛОЖЕНИЕ

1. Резюме на предложението

Инвеститорът е собственик на съшествуваща кравеферма разположена в ПИ с идентификатор 72549.53.6, землище на с.Тодор Икономово, община Каолиново, област Шумен. Фермата е регистрирана в ОДБХ - Шумен под № 99640176 с капацитет до 180 броя ЕРД, в т.ч. телета и малачета до 1год. - 38 бр., телета и малачета над 1год. и под 2 год. за угояване - 2 бр., телета и малачета над 1год. за разплод и бременни юници  - 18 бр., крави млечни -122 бр. Съгласно настоящето инвестиционно намерение в имота ще се изгради нова животновъдна сграда с осигурени места за боксово отглеждане на 128 крави за млеконадой. Целта на ИП е да се осигурят помещения със съвременни съоръжения за отглеждане на животни, отговарящи на всички нормативни изисквания от Наредбa №44/20.04.2016г. за ветеринарно-медицинските изисквания към животновъдните обекти и Наредба №16/03.02.2006г. за защита и хуманно отношение при отглеждането и използването на селскостопански животни. 

2. Доказване на необходимостта от инвестиционното предложение
Възложителя е регистриран земеделски производител, който живее и развива своята селскостопанска дейност в землището на с.Тодор Икономово. Инвестиционното намерение ще се осъществи в собствен имот 72549.53.6, който се намира на територията на бивш стопански двор в землище на с.Тодор Икономово, община Каолиново. В имота има изградени селскостопански сгради, които се ползват до момента за нуждите на съществуващата кравеферма. В района се развива стопанска дейност и има изградена транспортно-комуникационна инфраструктура. Имотът е извън регулационните граници на с.Тодор Икономово и отстои на около 600м от урбанизираната територия. 

Реализацията на  инвестиционното намерение ще осигури помещения със съвременни съоръжения за отглеждане на животни, отговарящи на всички нормативни изисквания от Наредбa №44/20.04.2016г. за ветеринарно-медицинските изисквания към животновъдните обекти и Наредба №16/03.02.2006г. за защита и хуманно отношение при отглеждането и използването на селскостопански животни. 

За реализиране на инвестиционното намерение ще бъдат направени необходимите капиталови разходи.  По време на строителството и експлоатацията на обекта ще се създадат нови работни места. 
3. Връзка с други съществуващи и одобрени с устройствен или друг план дейности.  

Съгласно действащите устойствени планове площадката на ИП представлява представлява земеделска територия с начин на трайно ползване „за друг вид производствен, складов обект”, поради което не се налага приспособяването ѝ за целите на новата дейност. 

В близост до площадката на ИП няма реализирани други инвестиционни предложения и планове, които да бъдат засегнати или отрицателно повлияни от реализацията на настоящето инвестиционното предложение.  
4. Подробна информация за разгледани алтернативи.     

4.1.  Алтернативи за местоположение и площ на ИП. 
Площадката за ИП обхваща ПИ с идентификатор 72549.53.6, Стопански двор 1 в землище на с. Тодор Икономово, ЕКАТТЕ 72549, община Каолиново. Имотът до момента се ползва за кравеферма, която е регистрирана като животновъден обект в БАБХ.

Съгласно действащите устойствени планове площадката на ИП представлява представлява земеделска територия с начин на трайно ползване „за друг вид производствен, складов обект”, поради което не се налага приспособяването ѝ за целите на новото ИП. 

Местоположенитето на ИП, в стопански двор в землище на с.Тодор Икономово, гарантира достатъчна отдалеченост от защитени зони  и обекти подлежащи на здравна защита. До площадката е осигурен транспортен достъп чрез полски път свързан със селската улична мрежа.
В площадката на ИП има изградена техническа инфраструктура – електрозахранване и водоснабдяване.
Имотът е с площ 5 741 кв.м, като в границите му са изградени 3 броя сгради, съответно селскостопанска сграда 53.6.1 със застроена площ 506 м2 за отглеждане на крави, селскостопанска сграда 53.6.2 с площ 247 м2 с помешения за съхранение на мляко, баня, стая за почивка, родилно помещение и помещение за стационарно лечение на животни, селскостопанска сграда 53.6.3 със застроена площ 371 м2 за съхранение на фуражи Инвестиционното намерение предвижда изграждане на нова животновъдна сграда за отглеждане на крави със застроена площ 1104 м2. Площта на имота е достатъчна за реализация на новото ИП, като съществуващите сгради ще се ползват без промяна на функционалното предназначение. 

Наличната инфраструктура и сграден фонд гарантират реализация на ИП при минимални разходи за строителство и срокове за въвеждане на обекта в експлоатация.

Имотът е частна собственост на Орхан Енверов Махмудов, поради което не се разглеждат други алтернативи за местонахождение.
4.2. Алтернативи по използвана технология 

Предложената технология за отглеждане на крави за млеконадой отговаря на най-добрите практики в тази област. При избора на технология са разгледани предлаганите на пазара различни технологии и е избрана тази, която изисква минимум капиталовложения, минимум разход на природни ресурси и енергия и минимум отрицателни въздействия върху околната среда.

4.3. „Нулева алтернатива”  - възможността да не се изпълни инвестиционното намерение с цел опазване компонентите на околната среда от замърсяване и увреждане.  

При „нулева алтернатива” ще се възпрепятства изпълнението на инвестиционната програмата на земеделския производител, ще се наблюдава негативно отражение върху икономическия и социалния живот в района.


Местоположението на имота, наличието на изградена инфраструктура и сграден фонд налагат ползването му за животновъдна дейност. Реализацията на друго ИП в имота е възможно да се осъществи при по-неблагоприятни условия и при по-големи отрицателни въздействия върху компонентите на околната среда. 

Реализацията и експлоатацията на настоящето ИП  няма да повлияе в по-голяма степен негативно върху компонентите на околната среда, поради което „нулева алтернатива” не се прилага.

5. Местоположение на площадката, включително необходима площ за временни дейности по време на строителството.   
ПИ с идентификатор 72549.53.6, Стопански двор 1 в землище на с. Тодор Икономово, ЕКАТТЕ 72549, община Каолиново. 

Имотът е частна собственост на ОРХАН ЕНВЕРОВ МАХМУДОВ съгласно нотариален акт №42, том II, рег. №1099, дело №160 от 2019 г..

Имотът е с площ 5 741 кв.м, като в границите му са изградени 3 броя сгради, съответно селскостопанска сграда 53.6.1 със застроена площ 506 м2 за отглеждане на крави, селскостопанска сграда 53.6.2 с площ 247 м2 с помешения за съхранение на мляко, баня, стая за почивка, родилно помещение и помещение за стационарно лечение на животни, селскостопанска сграда 53.6.3 със застроена площ 371 м2 за съхранение на фуражи Инвестиционното намерение предвижда изграждане на нова животновъдна сграда за отглеждане на крави със застроена площ 1104 м2. Площта на имота е достатъчна за реализация на новото ИП, като съществуващите сгради ще се ползват без промяна на функционалното предназначение.


Строително - монтажните дейности свързани с изграждане на обекта  ще се изпълнят в границите на имота, без да се засягат съседните имоти или да се ограничава ползването им. Площта на имота е достатъчна и не се налага ползването на допълнителни площи за временни строителни дейности.
6. Описание на основните процеси (по проспектни данни), капацитет. 
	В имота ще се разположи нова животновъдна сграда за отглеждане на крави, съгласно дадената виза за проектиране от Главния архитект на Община Каолиново. Сградата е на едно ниво със застроена площ 1104 м2. Носещата и покривната конструкция е стоманена, сглобяма (колони, ригели и столици), монтирана върху единични и ивични стоманобетонови фундаменти. Ограждащите стени са комбинирани - тухлени до височина 116 см от готов под, от полиуретанови панели и подвижни щори за естествена вентилация и осветление. Покривът е двускатен с покритие ще са от полиуретанови панели и външно отводняване чрез система от улуци и водосточни тръби.
В сграда е обособена основна зала с места за отглеждане на 128 бр. млечни крави по метода на „Въразно боксово отглеждане на крави”. Помещението ще отговаря на следните зоохигиенни изисквания:

· да са изградени от материали, които лесно могат да се почистват, дезинфекцират и не оказват вредно въздействие върху животните;

· да имат обезопасена електрическа инсталация и електроуреди;

· да осигуряват необходимия въздухообмен чрез естествена вентилация или вентилационна система, поддържаща скорост на движение на въздуха 0,3-0,5м/сек и относителна влажност 60-80%;

· токсичните газове да не надвишават следните допустими концентрации:

· въглероден двуокис - 3600 мг/м3;

· амоняк - 5,0 мг/м3;

· сероводород - не се допуска.

· да се осигурява възможност на животните да лягат и стават без затруднение;

· да осигуряват видимост между отделните животни;

· да имат подове, които да отговарят на следните изисквания:

· да са равни, сухи и твърди и да не позволяват подхлъзване;

· да са конструирани и поддържани по начин, изключващ нараняване и страдание на животните;

· да са съобразени с размера и теглото на животните;

· да имат гладка и устойчива на механично почистване и дезинфекция повърхност-при липса на постеля;

· да има суха и безвредна постеля.

· да има осветление - не по-малко от 30÷40 лукса през деня с намаляваща през нощта интензивност до 10 лукса;

· максимално ниво на шум –не повече от 75 децибела;

· да имат съоръжения за хранене и поене на животните, изградени по начин, който не допуска замърсяване на фуража и водата;

· обезопасена площ за разходка на животните.
Проектът предвижда по дължина на помещението да се обособят четири реда боксове с две хранителни пътеки и три торови пътеки. Осигурени са топли легла за всяка крава, оградени с метална преграда. Чрез фиксатори /синджири/ всяка крава се привързва за оградите. Предвиден е  механизъм за групово освобождаване на кравите в редицата. На тези легла кравите се хранят и поят.
Поилната инсталация е с тръбопровод укрепен към конструкцията на тръбния парапет за привързване на кравите. За всеки две крави е монтирана по една поилка.
Почистването на всеки ред крави става ръчно. За течния торов отпадък са предвидени два канала с метална решетка и шахта отвън за събиране на торовия отпадък.
Пода на кравефермата е с бетоново покритие за да се гарантира стабило стъпване на кравите и лесно почистване на цялото помещение. Торовата пътека е предвидена с низходящ  наклон към двата канала.
В обема на сградата ще се обособи технологично-битов блок, който е на два етажа със стоманобетонова конструкция и вътрешни преградни стени от тухлена зидария. В него ще се обособят стая за почивка на работниците, гардеробно, баня, санитарен възел, помещение за приготвяне на дезинфекционни разтвор, помещение за съхранение на млякои помещение за съхранение на доилни апарати, вакуум помпа.

Основни технологични процеси:

Хранене

Храненето на кравите ще се извършва с фуражи собствено производство и закупени такива в добре балансирани дажби в зависимост от състоянието на отделните животни и тяхната нужда.

Фуража  ще се зарежда с колички ръчно. За съхранение на фураж ще се използва съществуваща сграда селскостопанска сграда 53.6.3 със застроена площ 371 м2 .


Поене

Кравите ще се поят с питейна вода, която отговаря на изискванията на наредбата за качеството на водата, предназначена за питейно-битови цели. На всяка двойка боксове е предвидена автоматична поилка с поплавък – по една поилка за две крави. Поилките са с двойна пластмасова стена и изолационна материя, които запазват водата от замръзване през зимата и затопляне през лятото. Поилките се почистват перодично.

Почистване

В проекта за лесно почистване и дезинфекция е предвиден бетонов под с наклон 1-2% към каналите на торовата пътека за лесно оттичане на течния торов отпадък. Събира се в шахта за течен тор разположена извън сградата. Съоръжението ще се изпълни от стоманобетон с гарантирана водоплътност и устойчивост на агресивни води. Същото ще се проектира с капацитет за шест месечно съхранение на течния тор. 

За поддържане на пода сух се използва постеля от слама, която се разхвърля ежедневно или на няколко дни, след което ръчно се събира и извозва.


В двора на кравефермата има предвидена бетонова площадка за събиране на тор, достатъчна за 10 дни. Спазени са разстоянията от сградата до торовата площадка, съгласно изискванията и нормите. След това с ремаркета торта се извозва извън фермата.


Не се предвижда отопление и принудителна вентилация на кравефермата. На стените по дължина на сградата са предвидени отвори с подвижни щори.


Доене


Измиването виметата на кравите  ще става ръчно от работниците с хладка вода преди поставяне на доилните апарати.


За издояване на кравите не се предвижда доилна зала.  Доенето ще се извършва с индивидуални доилни апарати, вакуумпомпа и централен млекопровод до хладилна вана в помещение за съхранение на мляко. След приключване на доенето се взема проба за анализ в лабораторията. Чрез помпа центробежна и тръбопровод от неръждаема тръба 2” млякото се транспортира до млековоз. Вместимостта на хладилната вана ще се определи за максималното очаквано количество мляко за деня. След приключване на доенето всички съдове, тръбопроводи и съоръжениякоито ще се измиват и съхраняват в помещението за доилни апарати. 

Ветеринарно-медицинско обслужване


В съществуваща сграда 53.6.2 с площ 247 м2 на кравефермата е осигурено помещение за ветеринарен лекар,  грижещ се за профилактиката и здравословното състояние на животните. Предвидено е самостоятелно родилно помещение отделено от помещението за отглеждане на кравите. За предпазване от заразяване на животните е предвиден изолатор /самостоятелен бокс/ за болното животно в самия край на боксовете за отглеждане на кравите. 
Труповете на умрели животни се транспортират до екарисаж  или трупосъбирателна яма на селото в зависимост от указанията на ветеринарния лекар. За кратковременно съхранение е предвиден контейнер за умрели животни до самата сграда на кравефермата.

Режим на работа, работно време и смени


В кравефермата ще работят 6 работника. Осигурена е стая за почивка със санитарен възел за персонала. За работниците е осигурено работно облекло и ботуши.


Всички работници при приемане на работа са инструктирани  по техника за безопасност на труда.


Организация на хигиената

Помещенията и оборудването в обекта / без залата за отглеждане/ ще се мият ежедневно и дезинфекцират при нужда, съгласно разработени технологични инструкции. Хладилната вана и тръбопроводите ще се измиват след всяко доене  ръчно със необходимите измивни препарати. Препаратите ще се съхраняват в отделно помещение.


Предвидена е задължителна дезинфекция на хората. Дезинфекционната площадка за хора да се изпълни с размери  0,8/1,2/0,1м.
В близост до изходът от залата е разположена съществуваща площадка за открито отглеждане на животни при подходящи атмосферни условия, която е оборудвана с поилни съоръжения.
По границата на имота е изградена постоянна ограда с височина 1,50м. Осигурен е вход с контролно пропускателен пункт и съоръжения за дезинфекция на транспортни средства, хора и животни, площадка за контейнери за отпадъци. 
Ще се изградят бетонови, водоплътни шахти за събиране на битови отпадъчни води от частта от сградата с битовка и млекопункт, както и за течен тор от частта на сградата ползвана за кравеферма.

Твърдия оборски тор ще се съхранява временно на бетонова площадка в границите на кравефермата, от която периодично ще се извозва на водоплътна площадка с капацитет за съхранение 4 месеца.

	Имотът е захранен с електроенергия от електроразпределителната мрежа на с.Тодор Икономово на основание договор с експлоатиращото предприятие „Електроенергиен системен оператор” ЕАД, Мрежови експлоатационен район - Шумен.

Имотът е водоснабден от селищната водоразпределителна мрежа на с.Тодор Икономово на основание Договор за предоставяне на ВиК услуги сключен с „ВиК - Шумен”ООД. Не се предвижда изграждане на нов захранващ водопровод извън имота.

Транспортният подход до площадката е осигурен от прилежащ полски път. Не се налага да се изгражда нова или да се променя съществуваща пътна инфраструктура. Предвидени са изкопни работи до дълбочина: 0,80м за полагане на основи на сгради;  1,50м за полагане на водопроводи, канализация и кабели; до 3,00м за изграждане на  водоплътен резервоар за течен тор. При извършване на изкопни работи, както и при експлоатация на площадката няма да се ползва взрив. 


7. Схема на нова или промяна на съществуваща пътна инфраструктура.
Транспортният подход за е осигурен от полски път свързан с селищната улична мрежа на с.Тодор Икономово. Не се налага да се изгражда нова или да се променя съществуваща пътна инфраструктура. 
8. 
Програма за дейностите, включително за строителство, експлоатация и фазите на закриване, възстановяване и последващо използване. 
· Издаване на Решение за преценка на необходимостта от ОВОС от РИОСВ – Шумен; 

· Изготвяне, съгласуване и одобрение на технически проекти;

· Издаване на Разрешително за строеж от Община Каолиново;

· Строително-монтажни работи за изграждане на обекта;

· Разрешение за въвеждане в експлоатация и ползване на обекта;

· Експлоатация на обекта при ефективно управление и ръководене на планираните дейности – 30 години;

· Модернизиране на обекта;

· При прекратяване на експлоатацията ще се извърши безопасно отстраняване на технологичното оборудване, почистване на площадката. Преустройство на създадената материална база за друг вид производство. 

9. Предлагани методи за строителство
В процеса на строителство ще се използват традиционни строителни технологии и материали. Сградата за животновъдни нужди е предвидена да е на едно ниво с метална носеща и покривна конструкция – колони, греди и столици върху стоманобетонови ивични и единични фундаменти. Външни ограждащи стени ще са комбинирани от тухлена зидария,  термопанели и специални щори. В обема на сградата ще се обособи технологично-битов блок, който е на два етажа със стоманобетонова конструкция и вътрешни преградни стени от тухлена зидария. Покривът на сградата е двускатен с покритие от термопанели и външно отводняване посредством система от улуци и водосточни тръби. Строително-монтажните работи ще се възложат на лицензирани фирми чрез сключване на договор.
При  строеж  на  сградите  ще  се  прилагат  съвременни  строителни  технологии  с  цел  постигане  на звукоизолация, топлоизолация, акустика  и  пожароустойчивост  на  сградите. Ще  се  използват  строителни  материали  като: сухи  строителни  смеси (лепила  и  мазилки), топлоизолационни  и  декоративни  материали  от  EPS, керемиди, лапперия  и  дървен  материал, фаянсови   и теракотни  плочки.

Монтаж на технологичното оборудване и машини ще се извърши съгласно изискванията на производителя. По време на строителството ще се съставят всички протоколи и актове необходими за въвеждане на обекта в експлоатация.
10. Природни ресурси, предвидени за използване по време на строителството и експлоатацията.    
· по време на строителството


Ще се използва инертен материал – баластра, пясък, трошен камък, които ще се доставят от лицензирани за добив и специализирани в преработката на инертни материали фирми. Строителните разтвори и смеси – бетонови, асфалтобетонови смеси, варови, цименто-пясъчни разтвори ще се доставят в готов вид от бетонов възел. Ще се ползват съвременни конвенционални, висококачествени строителни материали, които ще се доставят от фирми, специализирани в областта на търговията и производството им. 

· по време на експлоатация
Основен природен ресурс, който ще се ползва по време на експлоатация е вода. Съществуващата кравеферма е водоснабдена от селищната водоразпределителна мрежа на с.Тодор Икономово на основание договор за предоставяне на ВиК услуги сключен с „ВиК - Шумен”ООД. Общото водопотребление в кравефермата след реализация на ИП няма да се промени съществено.

Млечна крава 122 бр. х 90 л/животно/ден = 10 980 л/ден = 10,98 м3/ден

Теле – 58 бр. х 30 л/животно/ден= 1 740 л/ден = 1,74 м3/ден
Разход на вода за животновъдни нужди 12,72 м3/ден

Разход на вода за питейно-битови нужди  6 раб. х 45 л/раб./ден= 270 л/ден = 0,27 м3/ден
Общ разход за кравеферма 13 м3/ден.

11. Отпадъци, които се очаква да се генерират - видове, количества и начин на третиране. 
· В периода на строително-монтажните работи  
· Код 17 05 06 – Драгажна маса, различна от упоменатите в 17 05 05 – получават се еднократно вследствие изкопни работи за фундаменти, за подземна линейна инфраструктура – водопровод, канализация, електропроводи и за подземни съоръжения. Количеството им ще се определи при изготвяне на техническите проекти за обекта. Част от земната маса ще се ползва за обратен насип и за вертикална планировка на площадката, а излишните земни маси ще се извозват на площадки с оператор лицензиран оператор за дейности със строителни отпадъци.

· Код 17 09 04 – смесени отпадъци от строителство и събаряне, различни от упоменатите в 17 09 01, 17 09 02 и 17 09 03. Строителните отпадъци ще се извозват на площадки с оператор лицензиран за дейности по събиране, предварително третиране /сепариране, трошене/, рециклиране на строителни неопасни отпадъци.

· В периода на експлоатация;
· код 20 03 01 - Смесени битови отпадъци от ежедневната битова дейност на работещите. Очаквано количество е 7,8 м3/год. при 6 работници и норма на натрупване 1,30 м3/год. Ще се събират в подходящи съдове, които периодично ще се извозват на регионалният център за управление на отпадъци на територията на регион Шумен от лицензирана фирма за сметосъбиране и сметоизвозване  на територията на Община Каолиново.

· код 20 03 04 – Утайки от септични ями – Очаквано количество 0,50 м3/ден . Битовите отпадъчни води ще се събират и съхраняват в бетонова, водоплътна шахта, от която и периодично ще се извозват от лицензирана фирма на ПСОВ за пречистване и заустване във водоприемник.
· код 15 01 10* - Опаковки замърсени с опасни вещества – празни опаковки от дезинфектанти и препарати за деритизация и дезинсекция. Очакваното количество до 0,10 т/год. Разделно предварително съхранение, след което ще се  предават за последващо третиране на други юридически лица, притежаващи разрешителен документ по реда на ЗУО или ЗООС;
· код 18 02 02* - Отпадъци, чието събиране и обезвреждане е обект на специални изисквания, с оглед предотвратяване на инфекции - от ветеринарни средства и препарати. Очакваното количество до 0,10 т/год. Разделно предварително съхранение, след което ще се  предават за последващо третиране на други юридически лица, притежаващи разрешителен документ по реда на ЗУО или ЗООС;

· код 20 01 21* - Флуоресцентни тръби и други отпадъци, съдържащи живак - от осветителни тела на осветителната система на площадката. Очакваното количество до 0,02 т/год. Разделно предварително съхранение, след което ще се  предават за последващо третиране на други юридически лица, притежаващи разрешителен документ по реда на ЗУО или ЗООС; 

· код 02 02 02 - Отпадъци от животински тъкани - труповете на умрелите животни, които се третират съгласно изискванията на Закона за ветеринарномедицинската дейност., обн. ДВ, бр. 87 от 1 ноември 2005 г., в сила от 02.05.2006 г. Тяхното събиране става непосредствено при случаите на образуване, а транспортирането им за обезвреждане е два до три пъти седмично със специализирани транспортни средства. Събирането на мястото на образуване става в контейнер, от където се извозват в специализирани транспортни средства на екарисаж Шумен -"Брамас 96"АД. Ще е осигурен отделен контейнер за съхранение на спецофични рискови материали (СРМ) за заболявания от групата на трансмисивните спонгиформни енцефалопатии (ТСП) от ЕПЖ. Площадката за контейнерите се намира в източната част, до входа на кравефермата и е предназначена само за този вид отпадъци, с ограничен достъп, оградена и отделена от останалите съоръжения в обекта.
12. Информация за разгледани мерки за намаляване на отрицателните въздействия върху околната среда.    
· Компонент води  
Инсталиране на съвременна поилна инсталация, гарантиращи рационалното използване на водата. Запазването на помещенията  сухи намалява значително емисиите на амоняк в атмосферата.
Всички съоръжения за събиране, третиране и съхранение на битови отпадъчни води, течен и твърд тор ще се с гарантирана водоплътност за предотвратяване на дифузно замърсяване на подпочвени води.
· Компонент въздух 
Праховите емисии при извършване на изкопно-насипни работи, както и при движението и работата на строителна техника са в допустимите граници за такива условия и дейности. Не са разглеждани специални мерки за намаляването им.  Ще се работи с изправна транспортна техника и механизация за намаляване на  изгорелите газове от двигатели с вътрешно горене (ДВГ).

Присъщо за дейността е отделяне на емисии на интензивно миришещи вещества във въздуха. Характерно за тях е, че съдържат неприятно миришещи компоненти (кетони, алдехиди, меркаптани, феноли, сероводород, амоняк. През периода на почистване на торта и товаренето и в транспортните средства ще се отделят емисии на интензивно миришещи вещества. За намаляване емисиите на амоняк в атмосферата помещенията за отглеждане на животни трябва да се поддържат сухи, поради което ще се почистват сухо и ще се монтират автоматични поилки с поплавък, недопускащ разливи вода. Трупосъбирането и трупоизвозването ще се извършват ежедневно при наличие на висока смъртност. Не се очакват интензивни миризми, които да достигнат до жилищната зона на с.Тодор Икономово. 

· Компонент почви 
При извършване на изкопни работи хумусния пласт ще се депонира отделно и ще се ползва за завършващ пласт при благоустрояването и озеленяването на терена. Ще се работи с изправна строителна техника, за да не допускат разливи на горива и масла. Течният оборски отпад ще се събира във водоплътен резервоар с капацитет за съхранение до 6 месеца, а твърдия оборски тор на водоплътна площадка с капацитет за съхранение до 4 месеца. През разрешените периди на годината престоялия оборски тор ще се извозва на обработваеми земеделски земи за обогатяване на почвата.  
· Компонент отпадъци 

Неоползотворените изкопни земни маси след завършване на строителството ще бъдат ползвани за рекултивация на нарушени терени. Строителните отпадъци ще се третират съгласно разработен план за управление съгласуван с Община Каолиново. Битовите отпадъци при експлоатацията на обекта ще се извозват на Регионално депо за неопасни отпадъци в регион Шумен съгласно схемата за организирано сметосъбиране и сметоизвозване на Община Каолиново. Другите видове отпадъци – хартиени, картонени опаковки, пластмасови, метални отпадъци, масла, флуоресцентни лампи, опаковки съдържащи остатъци от опасни вещества и други ще се събират и съхраняват разделно, на обособени места в подходящи съдове, след което ще се  предават за последващо третиране на други юридически лица, притежаващи разрешителен документ по реда на ЗУО или ЗООС. 
· Компонент растения 
Свободните от застрояване части на площадката на ИП ще бъде озеленени и паркоустроени.
· Компонент ландшафт 
Ландшафтът е антропогенен – селско стопански. Няма да се извършват изменения в основната структурата и функционирането на ландшафта. Изграждането на обекта ще се извърши в съответствие с нормативните изисквания на параметрите за застрояване и озеленяване, съгласно изискванията на Закона за устройство на територията и Наредба № 7 на МРРБ за правила и нормативи за устройство на отделните видове територии.
13. Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство, третиране на отпадъчните води).   
На площадката на инвестиционното намерение не се предвиждат извършване на други дейности извън изброените по горе. Няма да се извършва добив на подземни богатства - строителни материали. Не се предвижда жилищно строителство. 
Не се предвижда монтиране на съоръжения за производство на електоенергия. Не се предвижда изграждане на съоръжения за третиране на отпадъчни води.  Същите ще се съжбират във водоплътни резервоари до предаването им за последващо третиране.
Не се очаква наличие на опасни химични вещества на площадката на ИП.
14. Необходимост от други разрешителни, свързани с инвестиционното предложение.
Издаване на Разрешение за строеж от Община Каолиново съгласно ЗУТ;
15. Замърсяване и дискомфорт на околната среда. 

При реализацията на инвестиционното предложение не се очаква генериране на емисии и отпадъци във вид и количества, които могат да окажат значително отрицателно въздействие върху околната среда и човешкото здраве.

Технологията на отглеждане изисква прилагането на изолиране на млечните крави и телетата  от околната среда. При спазване на това изискване предвидената дейност няма да окаже негативно въздействие върху биоразнообразието в посочения район.
Предвидените водоплътни съоръжения за събиране на битови отпадъчни води, течен и твърд оборски тор ще гарантират липсата на замърсяване на почви и подземни води. 

Осигуряването на престоял оборската тор с животински произход ще намали значително  ползването на изкуствени  амониево-нитратните азотни торове в района.
Като цяло кравефермата не емитира  наднормено ниво на шум. Във връзка с хуманното отглеждане на животни, а и с цел по- продължителен живот на оборудването, периодично се извършва технически преглед на тези инсталации. При необходимост се извършва ремонт или подмяна на части.


Осъществяване на дейността при спазване на предвидените мерки не предполага значително повишаване на фоновите емисии на вредни вещества в атмосферния въздух, замърсяване на подземните и повърхностните води, наднормено замърсяване с шум и негативно въздействие върху живота и здравето на хората. 


Качеството и регенеративните способности на природните ресурси в района няма да бъдат засегнати.

При аварийна ситуация са предвидени бързи мерки за предотвратяване на значителни отрицателни въздействия върху околната среда и човешкото здраве.
16. Риск от инциденти. 



Рискът от аварии и инциденти при изпълнение на строително – монтажните работи ще бъде разгледан подробно при изготвяне на техническия  проект. Строителството на обекта и монтажните работи на технологичното оборудване  ще се извърши от лицензирани за такива дейности фирми при изпълнение на всички нормативни изисквания осигуряващи безопасни и здравословни условия за труд.


При експлоатацията на обекта съществува риск от инциденти в рамките на нормалния риск, както при всеки друг вид производствена дейност. 

Упражняваните дейности не отделят вредности и изпарения в работната среда, опасни за човешкото здраве. 

По отношение на трудовия риск, опасности съществуват, поради което е необходимо стриктно спазване на технологичната дисциплина, правилата по охрана на труда, издадените заповеди и разпореждания на ръководството на фирмата. Задължително е носенето на работно облекло, съобразено с атмосферните, технологични и защитни нужди, като и лични предпазни средства.

В обекта ще са осигурени необходимите санитарно-битови услови за пребиваване на персонала, за почивка, за дежурства и лична хигиена. Изпълнението на мерките за предотвратяване на възможни опасности за работещите на площадката ще гарантира създаването на работна площадка с безопасни и здравословни условия за труд.

Ще се вземат всички необходими мерки за недопускане на пожари, които биха довели до замърсяване на околната среда. Ще бъдат проведени инструкции на персонала, обслужващ обекта по безопасност и охрана на труда и противопожарни мерки. Ще бъде изготвен списък с лицата, ангажирани с изпълнението на плана за действие при бедствия и аварии.

III.
Местоположение на инвестиционното предложение     

1. План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична  мрежа и най-близко разположените обекти, подлежащи на здравна защита, и отстоянията до тях.  
Приложени са съответно, скица №1-206083/10.03.2019 г. на ПИ с идентификатор 72549.53.6 издадена от Служба по геодезия, картография и кадастър – гр.Шумен, спътникови снимки и извадки от карти, показваща разположените в близост елементи от Националната екологична мрежа и най близко разположените обекти, подлежащи на здравна защита. 
Фиг.1 Кадастрална карта на района и местоположение на ИП 
[image: image1.png]



Фиг.2 Сателитна снимка на имот 72549.53.6  и отстояние до жилищна зона и обекти подлежащи на здравна защита 
[image: image2.png]



Фиг. 3 Карта на района и ЗЗ”Хърсовска река“ (BG0000106).
[image: image3.png]



Фиг. 4 Местоположение на ИП спрямо ЗЗ”Хърсовска река“ (BG0000106).
[image: image4.png]



Фиг. 5 Местоположение на ИП спрямо водоизточниците и съоръжения за питейно-битово водоснабдяване на „В и К”ООД Шумен

2. Съществуващите ползватели на земи и приспособяването им към площадката или трасето на обекта на инвестиционното предложение и бъдещи планирани ползватели на земи.  
Районът, в който е разположена площадката на ИП е извън регулационните граници на населеното място – с.Тодор Икономово и представлява земеделска територия, ползвана за стопански двор на селото. Околните имоти също се ползват за селскостопански дейности и не се налага приспособяването им към площадката на ИП, както и не се планира промяна в земеползването

3. Зониране или земеползване съобразно одобрени планове.  
Съгласно действащите устойствени планове площадката на ИП представлява земеделска територия с начин на трайно ползване – „за друг вид производствен, складов обект”, поради което не се налага приспособяването ѝ за целите на новата дейност. Околните имоти са също с начин на трайно ползване – „за друг вид производствен, складов обект”.   
4. Чувствителни територии, в т. ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа.   
Площадката за ИП е разположена в стопански двор на с.Тодор Икономово.  Не се засягат защитени територии по смисъла на Закона за защитените теритрии, както и защитени зони от мрежата «Натура 2000», по смисъла на Закона за биологичното разнообразие. Най – близко разположени защитени зони са:
· ЗЗ”Хърсовска река” (BG0000106), защитена зона по Директива 92/43/ЕИО за опазване на природните местообитания и на дивата флора и фауна, одобрена с Решение № 661/16.10.2007 г. на МС (ДВ, бр. 85/2007 г.). Най-близката ѝ граница се намира на 2,2 км северно от площадката на ИП.
Цели на опазване на зоните са: 
· Запазване на площта на природните местообитания и местообитанията на видове и техните популации, предмет на опазване в рамките на защитената зона. 

· Запазване на естественото състояние на природните местообитания и местообитанията на видове, предмет на опазване в рамките на защитената зона, включително и на естествения за тези местообитания видов състав, характерни видове и условия на средата. 

· Възстановяване при необходимост на площта и естественото състояние на приоритетни природни местообитания и местообитания на видове, както и на популации на видовете, предмет на опазване в рамките на защитената зона.

Площадката на ИП не попада в границите на санитарно – охранителни зони на съоръжения за питейно-битово водоснабдяване.  
Най-близко разположениете санитарно – охранителни зони на следните съоръжения за питейно-битово водоснабдяване:

· „ТК1 - ВиК - Тодор Икономово” и „ТК2 - ВиК - Тодор Икономово”, стопанисвани от „ВиК”ООД – Шумен, намиращи се на 1,5 км северно от площадката на ИП; 
· Водонапорна кула и резеровар  на „В и К”- ООД – Шумен намиращи се на 0,4 км източно от площадката на ИП; 
Реализацията на инвестиционното предложение не е свързана с оказване на  въздействия върху местообитания предмет на опазване в защитените зони и санитарно- охранителни зони около водоизточници за питейно-битово водоснабдяване.
4а.
Качеството и регенеративната способност на природните ресурси.
Районът, в който е разположена площадката на ИП е извън регулационните граници на населеното място – с.Тодор Икономово и представлява земеделска територия, ползвана от дълги години за стопански двор на селото. Имотът е силно повлиян от човешката дейност и се ползва до момента за животновъдни нужди. В границите му трайни насаждения, дървета и храсти.. Не са установени находища на защитени растителни видове, както и местообитания на  животински видове, предмет на опазване в близките защитени зони.

Реализацията и експлоатацията на инвестиционното предложение не предвижда пряко ползване на големи количества природни ресурси, което от своя страна да окаже отрицателно въздействие върху регенеративната им способност. Основен природен ресурс, който ще се ползват при експлоатацията на обекта е вода с количество до 13 м3/ден. 

Водоснабдяването ще се осигури от водопроводната мрежа на с.Тодор Икономово, експлоатирана от „В и К”ООД – Шумен. На територията на площадката ще се изградят съоръжения за събиране на битови и технологични отпадъчни води, които периодично ще се почистват, а събраните утайки и отпадъчни води ще се извозват на ПСОВ за последващо пречистване и заустване във воден обект. 

Целта на инвестиционното предложение е да се използват природните ресурси, с които разполага района - климат, води, почви и растителност само в рамките на допустимото без да се нарушава екологичното равновесие в района.
5. Подробна информация за всички разгледани алтернативи за местоположение. 
Не са разглеждани други алтернативи за местоположение, тъй като имотът, в който ще се реализира ИП е частна собственост на Орхан Енверов Махмудов. Съгласно действащите устойствени планове имотът представлява земеделска територия с начин на трайно ползване – „за друг вид производствен, складов обект”, поради което не се налага приспособяването му за целите на новата дейност.

Местоположенитето на ИП, в стопанския двор на с.Тодор Икономово, гарантира достатъчна отдалеченост от защитени зони  и обекти подлежащи на здравна защита. До площадката е осигурен транспортен достъп от полски път преминава по градска улична мрежа разположена в жилищни зони. На площадката на ИП има изградени селскостопански сгради и техническа инфраструктура – електрозахранване и водоснабдяване.

Обектът e ползван до момента и ще продължи да се развива като кравеферма, в която ще се отглеждат основно дойни крави за производство на мляко.
ІV.
ХАРАКТЕРИСТИКИ НА ПОТЕНЦИАЛНОТО ВЪЗДЕЙСТВИЕ

1. Въздействие върху хората и тяхното здраве, земеползването, материалните активи, атмосферния въздух, атмосферата, водите, почвата, земните недра, ландшафта, природните обекти, минералното разнообразие, биологичното разнообразие и неговите елементи и защитените територии на единични и групови недвижими културни ценности, както и очакваното въздействие от естествени и антропогенни вещества и процеси, различните видове отпадъци и техните местонахождения, рисковите енергийни източници - шумове, вибрации, радиации, както и някои генетично модифицирани организми.  

· Въздействие върху хората и тяхното здраве 
Площадката се намира на територията на бивш стопански двор, мястото на който е избрано от подветрената страна на селото и очакваното разсейване на емисии ще е в посока обратна на жилищните зони.

Най-близко разположена е жилищна зона на с.Тодор Икономово (2 455 ж.) – намира се на 600м, източно от площадката на ИП. Между двете зони, стопанска и жилищната има широк зелен пояс,  благоприятстващ естествената защита на населението от вредни емисии и шум. 
· Опасност от инфекциозни заболявания – Характера на технологичния процес – отглеждане на животни и производство на мляко за консумация от населението предполага стриктно спазване на разписаните технологични процеси и мониторинг, с цел недопускане на инфекции и зарази. Имотът е обособен като отделна площадка, оградена със собствена ограда. Ще бъдат въведени строги правила за спазване на производствена и лична хигиена. В обекта ще бъдат допускани само работници във фермата и служители, които преминават задължителна дезинфекция на подметките на обувките и ръцете, изкъпване и обличане на работно облекло. Процедурата се повтаря и при напускане на обекта. В обекта ще бъдат допускани за влизане и излизане само товарни автомобили свързани с производството, след като са преминали цялостна дезинфекция на каросерията, ремаркетата, ходовата част, калниците и гумите. Чрез въвеждането и спазването на тези мерки се свежда до минимум рискът от внасяне или изнасяне от предприятието на инфекциозни заболявания общи за животните и човека. 
Въздействието ще е  локално, в границите на имота, като не се очаква негативен ефект върху здравето на населението при експлоатация.
· Въздейстивие върху земеползването и материалните активи


Селското стопанство е силно развито в землището на с.Тодор Икономово и има важно значение за социално-икономическия живот. Това предполага много добри възможности за развитие на земеползването в района. 

Инвестиционното предложение няма да окаже въздействие върху материални активи и земеползването на съседните имоти. В границите на имота ще се създадат нови дълготрайни материални активи.
· Въздейстивие върху атмосферен въздух и атмосфера
Основните емисии от процеса на интензивно отглеждане се разделят в две групи:

· емисии от животновъдните сгради - за основни замърсители се считат амоняк (NH3) и прах. Като незначителни се считат емисиите на азотен оксид (N2O), метан (CH4) и неметанови летливи органични съединения (НМЛОС);

· емисии от превозните средства - емитират се NO2, SO2, CO и прах.

На площадката на ИП се очаква образуване на прахови емисии и емисии от отработени газове вследствие движение на транспортни средства и механизация - фуражовозите доставящи фураж и силаж веднъж седмично, през периода на почистване на обекта - трактор изриващ торта, фадрома и трактор с ремарке за извозване на тора. Въздействието може да се оцени, като нормално за работния процес и с локален характер в границите на площадката.

Присъщо за интензивно отглеждане на животни е отделяне на емисии на интензивно миришещи вещества във въздуха. Характерно за тях е, че съдържат неприятно миришещи компоненти (кетони, алдехиди, меркаптани, феноли, сероводород, амоняк. През периода (2 - 3 дни) на почистване на торта и товаренето и в транспортните средства, които ще я превозват до за последващо съхранение или за внасяне в обработваеми земеделски земи ще се отделят емисии на интензивно миришещи вещества. Като се има в предвид, че такова почистване ще се извършва 7 - 8 пъти годишно, приносът му за замърсяване на въздуха е незначителен. Освен това в обекта няма да се извършва постоянно съхраняване на торови маси. Трупосъбирането и трупоизвозването ще се извършват ежедневно при наличие на висока смъртност. Тъй като мястото за изграждане на стопанския двор е избрано да е от подветрената стана на населеното място то не се очакват интензивни миризми да достигнат до жилищната зона.
· Въздейстивие върху води

Битово - фекалните отпадъчните води и води от измиване на технологично оборудване от сградата ще се отвеждат във водоплътна стоманобетонова шахта. Съоръжението периодично ще се почиства, а събраните води ще се извозват чрез специализиран транспорт до най-близката ПСОВ за пречистване и заустване във водоприемник

Течния тор ще се отвежда чрез канализационна система във водоплътна стоманобетонова шахта,. Съоръжението ще е оразмерено за съхранение на течния тор минимум 4 месеца. След което престоелия течен тор ще се извозва за обогатяване на обработваеми земи през разрешениете за това месеци в годината, както и съобразно климатичните условия.

Твърдият оборски тор от ежеседмичното почистване на животновъдните сгради и площадката за разходка на животните ще се съхранява временно на бетонова площадка в границите на кравефермата. След което ще се извозва за съхранение на водоплътна бетонова площадка за съхранение в продължение на  6 месеца. След което престоелия течен тор ще се извозва за обогатяване на обработваеми земи през разрешениете за това месеци в годината, както и съобразно климатичните условия.

На площадката няма да се съхраняват свободно опасни вещества, при разливането на които могат да се получат замърсявания на подземните води. 
По време на експлоатацията на обекта не се очакват отклонения в качеството на водите в района. 
· 
Въздейстивие върху земи и почви
ИП ще се реализира в имот с трайно промемено предназначение на земята. Площадката е частично застроена, а останалата част се ползва като двор за  разходка на животните. 

По  време  на  строително-ремонтните  дейности  ще  има  въздействие  върху  почвите  при  изграждане  на  бетоновите  фундаменти  за  сградата,, водопроводната и канализационна  вътрешна  система, вътрешните ел.проводи. Обхвата  на  въздействието  е  с  локален  характер  и  се  изразява  в  изземване  на  земни  маси. Периода  на  въздействие  е  интензивен   и кратък  само  по  време  на  строителството и реконструкция, а  степента  на  въздействие  е  ниска. Иззетите  земни  маси  и  хумусен  слой   ще  се  депонират  на  временно  депо  и в  впоследствие  ще  се  използват  за  благоустрояване, рекултивация и  озеленяване  на остатъчната  зелена  площ  в  имота  съобразно  нормативната  уредба.
За  събиране  на  битовите отпадъчни  води  и торта ще  се  изградят съоръжения с необходимата водоплътност, така че да се избегне пряк контакт с почвата. Ще се осигури необходимия престой на оборския тор преди внасянето му в почвата (6 месец за твърдия оборски тор и 4 месеца за течния ). Внасянето му в почвата ще се съобрази с ограничителните срокове, с климатияните условия и годишните норми за торене с органични азотосъдържащи торове.

· Въздейстивие върху геоложка основа, минерално разнообразие и земни недра

При строителството и експлоатацията на обекта не се оказва въздействие върху геоложката основа, минералното разнообразие, земните недра.  

· Въздейстивие върху ландшафт
Площадката на ИП е разположена на територия на бивш стопански двор на селото и представлява застроен терен с производствено складово предназначениене. Ландшафтът е антропогенен, силно повлиян от човешка дейност. При изграждането и експлоатацията на ИП ще се ползва съществуващия сграден фонд и инфраструктура. Предвижда се ново строителство свързано с изграждане на основна животновъдна сграда. Няма да се извършват изменения в основната структурата и функционирането на ландшафта.
· Въздейстивие върху биологичното разнообразие 

Площадката на ИП  не попада в границите на защитени територии по смисъла на Закона за защитените теритрии, както и защитени зони от мрежата «Натура 2000», по смисъла на Закона за биологичното разнообразие. Най – близко разположената защитена зона е ЗЗ”Хърсовска река” (BG0000106), защитена зона по Директива 92/43/ЕИО за опазване на природните местообитания и на дивата флора и фауна, одобрена с Решение № 661/16.10.2007 г. на МС (ДВ, бр. 85/2007 г.). Най-близката ѝ граница се намира на 2,2 км северно от площадката на ИП.


В имота не са установени находища на защитени растителни видове, както и местообитания на  животински видове, предмет на опазване в близките защитени зони. 

Площадката е частично застроена, като по границите на имота е изградена ограда. 
· Въздейстивие върху обекти с различно значение – археологично, историческо и културно
Не се очаква въздействие, тъй като в района няма установени паметници на културата, както и обекти с археологично, историческо и културно значение.
· 
Въздейстивие на фактора „отпадъци” върху околната среда
По време на строителството се очаква отрицателно въздействие с локален обхват в резултат на генериране на строителни отпадъци. Същите ще се събират разделно и предават за последващо рециклиране и оползотворяване. Отрицателното въздействие ще се ограничи поради намаляване на обема на депонираните количества строителни отпадъци.

По отношение на съществуващите системи за управление на отпадъците на общинско и регионално ниво, имащи пряко отношение към инвестиционното намерение, към момента е  въведена система за организирано събиране и транспортиране на битови отпадъци до съоръжението за крайно обезвреждане на отпадъци, обслужващо общината.

Различните по вид и количество отпадъци, които ще се генерират по експлоатацията на инвестиционното предложение са представени и класифицирани, като наименования и код, съгласно Българското законодателство.
Всички отпадъци от обекта ще бъдат съхранявани в специално обособени помещения и площадки. Помещенията ще се заключват, те ще бъдат достъпни само за лицето определено със заповед за отговорник за дейностите с отпадъци.  
Животинските трупове ще се събират ежедневно и ще се извозват до екарисаж „БРАМАС-96“ АД, Шумен със собствени на екарисажа автомобили. Всички отпадъци ще се предават на фирми с документ по ЗУО. При спазване набелязаните мерки няма да се очаква влияние върху околната среда.

· Въздейстивие на вредни физични фактори върху околната среда - шумове, вибрации, радиации

Не се очаква нивото на шума в мястото на въздействие да превишава пределно допустимите стойности. Основния източник на шум на площадката ще бъдат вентилационните модули. По своя
 характер,
излъчваният от технологичното оборудване и технологичните процеси шум. По своя
характер,
излъчваният от технологичното оборудване
и технологичните процеси шум е постоянен по време на работа, т.е. денонощен период. Основния източник на шум на площадката ще бъдат вентилаторите. В кравефермата ще има монтирани общо 4 вентилатора. Въздействието
на шума засяга преди всичко работещите. Очаква се еквивалентното ниво на шум (експозиция за 8 часа) да не превишава пределно- допустимата норма за производствен шум (85 dBA),  а на територията на имота да не превишава съответно 55 dBA и 45 dBA - пределно-допустимото ниво за урбанизирани територии и зони за дневен и нощен период. Степента на шумовото въздействие на специализирания транспорт е средна, честотата - временна, а продължителността - краткотрайна (по време на движението на автомобилите през кравафармата и при извършване на товаро-разстоварни дейности). Не се очаква кумулативно въздействие. Районът на инвестицията е спокоен и значително отдалечен от населени места, големи производства, които биха способствали за увеличаване на нивото на шумовия фон в района.
Въздействието се оценява като минимално.

· Въздейстивие на генетично-модифицирани организми върху околната среда:
Инвестиционното предложение не предполага използване  на генетично- модифицирани организми за целия период на строителство и експлоатация.

2. Въздействие върху елементите от Националната екологична мрежа, включително на разположените в близост до обекта на инвестиционното предложение
Площадката на ИП  не попада в границите на защитени територии по смисъла на Закона за защитените теритрии, както и защитени зони от мрежата «Натура 2000», по смисъла на Закона за биологичното разнообразие. Най – близко разположената защитена зона е ЗЗ”Хърсовска река” (BG0000106), защитена зона по Директива 92/43/ЕИО за опазване на природните местообитания и на дивата флора и фауна, одобрена с Решение № 661/16.10.2007 г. на МС (ДВ, бр. 85/2007 г.). Най-близката ѝ граница се намира на 2,2 км северно от площадката на ИП.

В имота не са установени находища на защитени растителни видове, както и местообитания на  животински видове, предмет на опазване в близките защитени зони. 
С реализацията на инвестиционното предложение не се очаква:

-
влошаване качеството на приоритетните местообитания за опазване  на растителни и животински видове.

-
замърсяване на местообитания по време на строителството и експлоатацията на обекта

-
значително безпокойство на растителни и животински видове, предмет на опазване в защитена зона в резултат от строителните работи по изграждането и експлоатацията.

-
влошаване на благоприятния природозащитен статус на видове и техни местообитания, които са предмет и цел на опазване в защитена зона .

-
кумулативен ефект, който с други инвестиционни предложения да окаже негативно въздействие върху зоната.

3.
Вид на въздействието / пряко, непряко, вторично, кумулативно, краткотрайно, средно- и дълготрайно, постоянно и временно, положително и отрицателно/.

В периода на строителство на обекта се очаква пряко, отрицателно въздействие вследствие генериране на отпадъци, прахови емисии,  газови емисии, вредни физични фактори – шум и вибрации с ниска степен на въздействие, временен характер, краткотрайна продължителност и без кумулативен ефект.

В периода на експлоатация на обекта се очаква пряко пряко, отрицателно въздействие върху околната среда вследствие вследствие отделяне на емисии на интензивно миришещи вещества със степен на въздействие в границите на площадката на ИП, постоянно за времето на работа в денонощието, дълготрайна продължителност за целия период на експлоатация и без кумулативен ефект.
4. Обхват на въздействието - географски район; засегнато население; населени места (наименование, вид - град, село, курортно селище, брой жители и др.). 

Площадката на инвестиционното предложение се намира в централната част на североизточна  България, между река Дунав – на север, Стара планина – на юг и Черно море – на изток. Релефът на по-голямата част от територията на района е низинно-равнинен, главно в северната му част, а на юг преминава в платовидно-хълмист и планински. Територията обхваща източните части от Дунавската хълмиста равнина и Предбалкана. Североизточният район се намира в зоната на умереноконтиненталната климатична област с ясно изразено смекчаващо климатично влияние на Черно море.


Площадката е част от бивш стопански двор в землище на с.Тодор Икономово, община Каолиново, област Шумен.  Близкото населеното място има 2455 жители.
От  площадката на ИП  до най-близките обекти подлежащи на здравна защита отстоянието е както следва:
· Жилищни сгради с.Тодор Икономово– най-близките се намират на 600м, източно от площадката на ИП;

· ОУ”Панайот Хитов и ЦДГ „Щастливо детство”– намират се на 1 200 м, източно от площадката на ИП.


Инвестиционното предложение ще се реализира в имот с благоприятно местоположение според типа дейност и с благоприятни топографски и географски условия спрямо населеното място. Обхватът на въздействието на ИП може да се оцени като локален, границите на площадката. Не се очаква неблагоприятно въздействие върху населението на с.Тодор Икономово. 

При правилно изпълнение на всички строително-монтажни работи свързани с изграждането на обекта и на всички технологични процеси по време на експлоатацията здравния риск за работещите и пребиваващите в близост до площадката е минимален.    
5. Вероятност на поява на въздействието 
Вероятността за поява на отрицателни въздействия върху качествата на околната среда в района се ограничава основно за времето на строително-монтажните дейности по изграждане на обекта. Строителството ще се извърши без прекъсване на технологичния процес в съществуващата кравеферма, поради което ще се вземат всички възможни мерки за недопускане на възникване, както и за ограничаване на разпространението на газови, прахови емеисии и  вредни физични фактори.

При експлоатацията на обекта вероятността от поява на негативно въздействие се определя като малка, в предвид характера на инвестиционното предложение и наличните природни характеристики и дадености на района. Не се очакват вторични въздействия от реализацията на инвестиционното предложение.   

Възможни вредни въздействия могат да бъдат реализирани при форсмажорни обстоятелства, свързани с природни бедствия и катастрофи, както и от действия предизвикани от субективни фактори
6. Продължителност, честота и обратимост 

При реализацията и експлоатацията на обекта не се очакват значителни отрицателни въздействия върху околната среда и човешкото здраве. Основното въздействието по време на експлоатация е вследствие отделяне на емисии на интензивно миришещи вещества във въздуха и същото може да се определи като дълготрайно, постоянно и обратимо. 

7. Мерки, включени в инвестиционното предложение за предотвратяване, намаляване или компенсиране на значителните отрицателни въздействия

	№
	Мерки
	Период на изпълнение
	Резултат

	1
	За строителните отпадъци да се изготви План за управление на строителните отпадъци (СО) в обхват и съдържание, определени с Наредбата за управление на строителните отпадъци и за влагане на рециклирани строителни материали. Този план да бъде включен в  обхвата на инвестиционните проекти по Закона за устройство на територията, като съдържа реална прогноза за вида и количествата на образуваните СО на база разработени инвестиционни проекти и предвидена степен на тяхното материално оползотворяване. 
	Проектиране
	Постигаме: рециклиране/ обратно влагане на строителните отпадъци.
Предпазваме: почви и атмосферен въздух.

	2
	На строителната площадка да се ползва  строителната механизация и транспортни средства в технически изправно състояние. 
	Строителство/

Експлоатация 
	Постигаме: намаляване на емисиите от ДВГ, риска от разливи на гориво

Предпазваме: атмосферен въздух, работещи на площадката; почви и подземни води

	3
	Извозването на строителните отпадъци от обекта да се извършва по транспортна схема, съгласувана с община Каолиново. Да се използват закрити транспортни средства. 
	Строителство 
	Намаляване на неорганизирани емисии. Опазване на почви. Опазване на съседните терени от замърсяване 

	4
	Сключване на договори с лица, притежаващи разрешителни за дейности с отпадъци, за предаване на генерираните отпадъци за спортиране и последващо оползотворяване или обезвреждане
	Експлоатация
	Екологосъобразно третиране на отпадъците

	5
	Сключване на договори с лица притежаващи необходимия документ за примане на СЖП
	Експлоатация
	Екологосъобразно третиране на СЖП

	6
	Редовна поддръжка на технологично оборудване
	Експлоатация
	Предотвратяване на аварии. Редуциране емисиите шум; Предотвратяване загуби на вода

	7
	Периодичен контрол на състоянието и степента на наплъване на водоплътните резервоари  за битови отпадъчни води и течен тор.
	Експлоатация
	Предотвратяване на разливи в района на резервоара. Опазване на почвите. Предотвратяване дифузно замърсяване на подземните води

	8
	Сключване на договор с лицензирана фирма  за събиране и извозване на битовите отпадъчни води  до ПСОВ за пречистване и заустване във водоприемник
	Експлоатация
	Гарантиране за законосъобразното третиране на отпадъчните води

	9
	Изготвяне на подробен план за действие при аварийна ситуация,  обучение на персонала по техника на безопасност на труда и спазване на изискванията за противопожарна защита на обекта 

Спазване на най-добрите практики за управление на технологичния процес.
	Експлоатация
	Предотвратяване на аварии. Предпазване  на работещите,  населението и всички компоненти на околнанта среда.

	10
	Изготвяне на подробен план за биологична сигурност и мерки за почистване и дезинфекция на обекта, за правилна обработка на продукцията, товарене и транспорт. Спазване на най-добрите практики за управление.
	Експлоатация
	Предотвратяване на възможността от заразяване на персонала и населението от града.


8. Трансграничен характер на въздействията

При реализацията и експлоатацията на ИП  не се очаква въздействие върху населението и отделните компоненти на околната среда на друга държава или държави.

27.08.2018 г.                                                                           Възложител: 

гр.Плевен                                                                                                     Орхан Енверов Махмудов                               

